EkBass/fiwiki-20250220-pages-articles huggingface dataset:
Anders Hedberg

Anders Hedberg (s. 25. helmikuuta 1951 Örnsköldsvik, Ruotsi) on ruotsalainen jääkiekkoilija ja ensimmäisiä Pohjois-Amerikassa menestyneitä eurooppalaispelaajia. Ruotsissa hänen seuransa olivat MODO Hockey (1967–1972) ja Djurgårdens IF Hockey (1972–1974). Maanmiehensä Ulf Nilssonin kanssa Hedberg siirtyi vuonna 1974 Winnipeg Jets -seuraan, joka pelasi World Hockey Association -liigassa. Laitahyökkääjä Hedberg oli pian sensaatio WHA:ssa tehtyään 100 tehopistettä vain 65:ssä tulokaskaudella pelaamassaan ottelussa. Hänen ketjunsa keskushyökkääjä oli Ulf Nilsson ja sen toisessa laidassa pelasi jääkiekon supertähti Bobby Hull. Hedberg oli keskeisessä osassa joukkueensa Jetsin voittaessa WHA-mestaruuden Avco World Trophyn vuosina 1976 ja 1978. Kesällä 1978 Nilsson ja Hedberg allekirjoittivat sopimuksen NHL-seura New York Rangersin kanssa. Hedberg keräsi kaikkiaan 856 pistettä Pohjois-Amerikan ammattisarjoissa pelaamissaan 751 ottelussa. Hän päätti uransa Rangersissa 1985. Hän pelasi NHL:n tähtijoukkueessa Challenge Cupissa 1979. Anders Hedberg oli AIK:n General Manager vuosina 1987–1991 ja tämän jälkeen Toronto Maple Leafsin Euroopan pelaajatarkkailun johtaja vuosina 1991–1997. Kaudesta 1996–1997 alkaen hän toimi myös Toronton pelaajakehityksen johtajana ja apulais-GM:na. Ruotsin jääkiekkomaajoukkueen General Managerina hän toimi vuosina 2000–2002. Tämän jälkeen hän palasi NHL:aan ja toimi 2002–2007 Ottawa Senatorsin henkilöstöjohtajana (Director of Player Personnel). 2007–2015 kausilla hän toimi New York Rangersin Euroopan pelaajatarkkailun johtajana ja uransa kaksi viimeistä vuotta MODO Hockeyn Senior Advisorin ja hallituksen jäsenen tehtävissä ennen eläköitymistään.https://www.eliteprospects.com/player/1579/anders-hedberg ==Palkintoja== * Bill Masterton Trophy 1985 ==Lähteet== == Aiheesta muualla == * * Luokka:Ruotsalaiset jääkiekkoilijat Luokka:Bill Masterton Memorial Trophy -voittajat Luokka:Vuonna 1951 syntyneet Luokka:Elävät henkilöt
Augmentti

Augmentti eli kunnialisäys on erinomaisen aikaansaannoksen johdosta kilpeen, kypäränkoristeeseen tai kilvenkannattajaan sijoitettavaksi myönnetty tunnus, usein kunniamerkki. Augmentti kuvastaa yleensä jollakin tavalla myöntämisensä aiheuttanutta seikkaa tai myöntäjäänsä. Esimerkiksi Ranskan kuninkaan myöntämä augmentti oli usein heraldinen lilja, jollaisia oli kuninkaiden vaakunoissa. Augmentti sijoitetaan kilvellä yleensä joko lakioon, kolkkaan tai sydänkilpeen, mutta muukin sijoittelu on mahdollista. Augmentin myöntää hallitsija tai tätä edustava. Suomessa sekä muissa maissa, joissa ei ole varsinaista virallista vaakunajärjestelmää, on augmentti erittäin harvinainen. Suomessa ainoa itsenäisyyden ajan augmentiksi laskettava tapaus on Suomen senaatin Vaasalle 2. toukokuuta 1918 myöntämä oikeus liittää Vapaudenristi vaakunaansa. Myös Mikkelin vaakunassa on kunniamerkki, mutta se ei ole varsinainen augmentti, sillä sen myönsi ritarikunta. == Lähteet == * Luokka:Heraldiikka
Rafflesiat

Rafflesiat (Rafflesia) on Kaakkois-Aasiassa Indonesian, Malesian ja Filippiinien sademetsien kenttäkerroksessa elävien loiskasvien suku. Lajilla Rafflesia arnoldii on maailman suurin kukka. Se haisee mädältä lihalta ja houkuttelee hajullaan pölyttäjikseen kärpäsiä. Rafflesioilla ei ole lehtiä, joilla yhteyttää, sillä ne saavat ravinteensa isäntäkasvistaan. Niiden juuret ovat sienirihmaston kaltaisia ja niillä ne kiinnittyvät isäntäkasvin juureen tai varteen ja saavat tarvitsemansa ravinteet tältä. Rafflesia arnoldiin kukassa on viisi suurta, yleensä punertavaa terälehteä ja melko syvä kurkku. Kukan suuri koko ja voimakas tuoksu takaavat sen, että kärpäset havaitsevat sen pitkänkin matkan päästä, jolloin pölytys on turvattu. Kukat kuihtuvat yhdessä viikossa, missä ajassa ne ehtivät juuri ja juuri pölyttyä.Tiedon jännittävä maailma Sukuun kuuluu 15 lajia, jotka elävät Kaakkois-Aasiassa. Niillä on erilainen väritys, koko ja terälehtien ja muiden osien lukumäärä. Kaikki tunnetut Rafflesia-lajit ovat uhanalaisia. == Lähteet == == Aiheesta muualla == * Finto: Kassu – Kasvien suomenkieliset nimet: Rafflesia Luokka:Rafflesiakasvit
Daniel L. McFadden

Daniel L. McFadden (s. 29. heinäkuuta 1937) on yhdysvaltalainen ekonometrian asiantuntija, joka sai taloustieteen Nobel-palkinnon vuonna 2000. Palkinto myönnettiin siitä, että McFadden oli kehittänyt teoriaa ja menetelmiä, joilla analysoidaan diskreettejä valintoja.Nobelprize.org Hän toimii professorina Kalifornian yliopistossa Berkeleyssä. McFadden opiskeli aluksi fysiikkaa, ja tutustui alkeellisiin tietokoneisiin jo opintojensa varhaisessa vaiheessa. Hän jatkoi fysiikan jatko-opiskelijana, mutta oli kiinnostunut käyttäytymistieteistä jo jatko-opintojensa alusta asti. Koska alan parhaat opettajat olivat taloustieteilijöitä, McFaddenkin väitteli taloustieteestä 1962. Hän liittyi Berkeleyn henkilökuntaan 1963, mutta on ollut välillä joitakin vuosia MIT:ssä, Chicagon yliopistossa ja Yalessa.Omaelämäkerta McFaddenin ja James Heckmanin yhteistyö, joka johti Nobelin palkinnon saamiseen vuonna 2000, on jatkunut jo kolme vuosikymmentä. He ovat tutkineet työn taloustiedettä eli työmarkkinoiden toimintaa. He ovat soveltaneet työmarkkinoiden analyysiin fysiikasta ja muista luonnontieteistä tuttuja kokeellisia tutkimusmenetelmiä. == Lähteet == ==Aiheesta muualla== * Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1937 syntyneet Luokka:Elävät henkilöt
Fosfatidyyli-inositoli

Fosfatidyyli-inositoli on fosfolipidi, joka koostuu glyserolista, rasvahaposta ja inositolista. Fosfatidyyli-inositoli ja sen fosforyloidut johdokset ovat solujen toisiolähettejä, jotka osallistuvat solun toiminnan säätelyyn. Fosfatidyyli-inositoli-4,5-bisfosfaatin plasmamebraanipää toimii solutukirangan proteiinien sekä joidenkin eksosytoosissa tarvittavien proteiinien kiinnityskohtana. Lipidi osallistuu myös solun signaalinvälitykseen. Tällöin se vapautuu solun reagoidessa solun ulkoiseen signaaliin tiettyjen reseptorien välityksellä. Signaalinvälitys tapahtuu reaktiosarjassa, joka alkaa lipidin fosfaattipään poistamisella ja päättyy proteiinikinaasi C:n aktivaatioon. Luokka:Lipidit
Conny van Bentum

Cornelia ”Conny” van Bentum (12. elokuuta 1965 Barneveld, Gelderland) on alankomaalainen entinen perhos- ja vapaauimari. Hän ui Alankomaiden joukkueessa kolmissa olympialaisissa, vuosina 1980, 1984 ja 1988. Olympialaisissa hän saavutti kolme mitalia 4 × 100 metrin vapaauintiviestissä; yhden pronssin (1980), ja kaksi hopeaa (1984 ja 1988). Uransa aikana van Bentum voitti yhteensä kaksitoista mitalia pitkän radan EM-kilpailuissa (kolme hopeaa ja yhdeksän pronssia) sekä viisi pronssia pitkän radan MM-kilpailuissa. Vuonna 1983 Bentum valittiin Alankomaiden vuoden naisurheilijaksi. 1980-luvulla Bentum harjoitteli kaksi vuotta Yhdysvalloissa, Kalifornian yliopistossa Berkeleyssä, yhdessä tunnettujen uimareiden Matt Biondin ja Mary T. Meagherin kanssa. Uransa jälkeen van Bentum toimi Alankomaiden naisten maahockey-maajoukkueen lääkärinä. == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1965 syntyneet Luokka:Elävät henkilöt
Ken Dryden

Kenneth Wayne ”Ken” Dryden (s. 8. elokuuta 1947 Hamilton, Ontario, Kanada) on entinen kanadalainen jääkiekkoilija ja nykyinen poliitikko, lakimies, kirjailija ja liikemies. Jääkiekkoa hän pelasi maalivahtina. Hänet tunnetaan myös perhostyylin keksijänä Dryden varattiin sijalta 14 Boston Bruinsiin vuonna 1964. Mieluummin kuin pelasi Bostonissa, Dryden kuitenkin suoritti Bachelor of Arts -tutkinnon Cornellin yliopistossa, jonka joukkueessa pelasi valmistumiseensa asti vuonna 1969. Cornellissa Dryden johti joukkueensa Cornell Big Redin vuoden 1967 National Collegiate Athletic Association -mestariksi ja kolmeen ECAC-turnausvoittoon. Häntä pidetään yleisesti kaikkien aikojen yliopistopelaajana. Bruins luovutti maalivahti Drydenin lopulta Montreal Canadiensille vaihtokaupassa, jossa sai itse kaksi pelaajaa, jotka loppujen lopuksi eivät luoneet minkäänlaista NHL-uraa. Ken Dryden debytoi NHL:ssä kesken kauden 1970–1971. ”Älykkömaalivahdista” tuli lopulta Canadiensin 1970-luvun kuuden Stanley Cup -voiton takuumies. Kaikkiaan uransa aikana Dryden pelasi 397 NHL-ottelua joista voittoon päättyi 258 ja ainoastaan 57 häviöön. Näin suurta eroa voittojen ja häviöiden verrannolla ei kukaan muu NHL-maalivahti ole saavuttanut. == Politiikka == Dryden on tehnyt poliittista uraa jääkiekkouransa jälkeen. Vuonna 2004 hän nousi vaaleissa parlamentin alahuoneeseen. Hänet valittiin myös Paul Martinin johtamaan hallitukseen, jossa hän toimi vuosina 2004–2006 yhteiskunnallisen kehityksen ministerinä. Dryden valittiin jatkamaan parlamentissa vuosien 2006 ja 2008 vaaleissa, mutta vuoden 2011 vaaleissa hän menetti paikkansa. == Saavutuksia == * Conn Smythe Trophy 1971 (pudotuspelien arvokkain pelaaja) * Calder Trophy 1972 (kauden tulokas) * NHL:n kakkostähdistössä 1972 * Summit Series -sarjassa 1972 Kanadan voittoisan joukkueen maalivahti * NHL:n ykköstähdistössä 1973, 1976, 1977, 1978 ja 1979 * Vezina Trophy 1973, 1976 (vähiten maaleja päästänyt maalivahti; jakoi muutetun myöntämisperusteen takia palkinnon joukkuetoverinsa, maalivahti Michel Larocquen kanssa vuosina 1977, 1978 ja 1979) * Challenge Cupissa 1979 NHL:n tähtijoukkueessa * Hockey Hall of Fame -valinta 1983 * 1998 valittiin sijalle 25 The Hockey News -lehden 100 suurimman kiekkoilijan listalla * Montreal Canadiens jäädyttänyt Drydenin pelinumeron 29 == Katso myös == * The Hockey Newsin luettelo 100 parhaasta NHL-pelaajasta Luokka:Kanadalaiset jääkiekkomaalivahdit Luokka:Kanadan liberaalipuolueen poliitikot Luokka:Kanadan edustajainhuoneen jäsenet Luokka:Kanadan ministerit Luokka:Hockey Hall of Fame Luokka:Vezina Trophy -voittajat Luokka:Calder Memorial Trophy -voittajat Luokka:Conn Smythe Trophy -voittajat Luokka:Boston Bruinsin varaamat pelaajat Luokka:Vuonna 1947 syntyneet Luokka:Elävät henkilöt
Bert Bergsma

Albert "Bert" Bergsma (s. 12. elokuuta 1955 Apeldoorn, Gelderland), on entinen alankomaalainen vapaauimari, joka osallistui Münchenin olympialaisiin 1972, jossa hän ui Alankomaiden 4x100 metrin vapaauintiviestissä (joukkueella Peter Prijdekker, Bergsma, Roger van Hamburg ja Hans Elzerman, aika 3.41,36, 11.sija) ja 4x200 metrin vapaauintiviestissä (joukkueella Prijdekker, Bergsma, van Hamburg ja Elzerman, aika 8.00,87, 10.sija). Luokka:Alankomaalaiset uimarit Luokka:Vuonna 1955 syntyneet Luokka:Elävät henkilöt
British Aerospace

British Aerospace oli brittiläinen lentokoneiden ja puolustusvälineiden valmistaja joka nykyisin on osa BAE Systemsiä. ==Taustaa== British Aerospace (BAe) syntyi vuonna 1977, kun Britannia kansallisti ja yhdisti British Aircraft Corporation, Hawker Siddeley Aviation ja Scottish Aviation -yhtiöt. Margaret Thatcherin hallituskautena, vuonna 1985, kunnostettu yhtiö yksityistettiin. 1990-luvun loppuun asti BAe osti pienempiä kilpailijoitaan EU:sta ja Yhdysvalloista. Vuonna 1997 yhtiö kaavaili yhdistymistä McDonnell Douglasin kanssa, jonka Boeing otti haltuunsa. Yhdistymistä Daimler-Benz Aerospacen kanssa ennakoitiin vuonna 1998. Vuonna 1999 BAe yhdistyi Marconi Electronic Systems -yhtiön kanssa, josta syntyi BAE Systems. ==Tuotteita== * Invincible-luokan lentotukialukset. * Hawker Siddeley Harrier VTOL-hävittäjä. * British Aerospace Sea Harrier * Eurofighter Typhoon * Panavia Tornado- hävittäjä. * BAe 146 Matkustajalentokone. *BAe ATP Matkustajalentokone. == Lähteet == Luokka:Brittiläiset lentokonevalmistajat
Alberto Aquilani

Alberto Aquilani (s. 7. heinäkuuta 1984 Rooma, Italia) on italialainen jalkapalloilija, pelipaikaltaan keskikenttäpelaaja. == Ura == Aquilani on AS Roman kasvatti. AS Roman edustusjoukkueessa hän debytoi vuonna 2002. Kaudella 2003–2004 Aquilani oli lainassa Triestinassa. Hän saavutti AS Roman riveissä Italian cupin ja Italian supercupin voiton vuonna 2007. Kesällä 2009 Aquilani siirtyi Englannin Valioliigassa pelaavan Liverpoolin riveihin noin 25 miljoonan euron siirtosummalla. Loukkaantumisista kärsinyt Aquilani debytoi ensi kertaa Liverpoolin paidassa Arsenalia vastaan Carling cupin neljännellä kierroksella, jonka Liverpool hävisi 2–1. Valioliigadebyytin Aquilani teki Birmingham Cityä vastaan lokakuun 9. päivä. Peli päättyi 2–2 tasatulokseen. Ensimmäisen Valioliigamaalinsa Aquilani teki Portsmouthia vastaan 15. maaliskuuta, samassa pelissä hän myös syötti Fernando Torresin tekemän maalin. Aquilani valittiin ottelun parhaaksi pelaajaksi Liverpool fanien keskuudessa. 21\. elokuuta 2010 Aquilani siirtyi takaisin kotimaahansa Italiaan Torinon jättiläiseen Juventukseen. Kyseessä oli kauden 2010–2011 mittainen laina, johon kuului 16 miljoonan euron osto-optio, minkä Juventus olisi voinut halutessaan lunastaa kauden päätteeksi.Liverpool send Aquilani on loan to Juventus Juventus Viitattu 3.9.2011. 25\. elokuuta 2011 Aquilani lainattiin Serie A:ssa pelaavaan AC Milaniin. Elokuussa 2012 Aquilani siirtyi Italian Serie A-liigan Fiorentinaan. Aquilani pelasi Fiorentinassa kolmen kauden ajan, kunnes siirtyi Portugalin pääsarjaan Primeira Ligaan ja Sportingiin. 26\. elokuuta 2016 Serie A:ssa pelaava Pescara kiinnitti Aquilanin riveihinsä. Pescarassa hän ehti pelata puolen kauden verran ennen kuin Sassuolo teki italialaisen kanssa loppukauden kestävän sopimuksen. Tuolla kaudella Aquilani teki 25 ottelussa yhden maalin. 25\. elokuuta 2017 Aquilani siirtyi La Ligassa pelaavaan Las Palmasiin. === Maajoukkueura === Aquilani debytoi Italian maajoukkueessa ystävyysottelussa Turkkia vastaan marraskuussa 2006. Vuonna 2008 Italian silloinen päävalmentaja Roberto Donadoni valitsi Aquilanin Italian EM-joukkueeseen vuoden 2008 kisoihin. Aquilani ei päässyt Marcello Lippin MM-joukkueeseen 2010 eikä Cesare Prandellin EM-joukkueeseen 2012. Aquilani esiintyi viimeisen kerran maajoukkuepaidassa marraskuussa 2014 ystävyysottelussa Albaniaa vastaan. == Lähteet == *Alberto Aquilani Transfermarkt-sivustolla *Alberto Aquilani National Football Teams -sivustolla === Viitteet === == Aiheesta muualla == *Profiili Roman sivuilla *Profiili FootballDatabase-tietokannassa Luokka:Italialaiset jalkapalloilijat Luokka:Vuonna 1984 syntyneet Luokka:Elävät henkilöt
Toos Beumer

Catharina Johanna "Toos" Beumer, (s. 5. heinäkuuta 1947 Koog aan de Zaan) on alankomaalainen uimari, joka voitti pronssimitalin naisten 4 × 100 metrin vapaauintiviestissä Tokion kesäolympialaisissa 1964. Hänen lisäkseen viestissä uivat Pauline van der Wildt, Erica Terpstra, ja Winnie van Weerdenburg (aika 4.12,0). Beumer osallistui vielä vuoden 1968 kesäolympialaisiin, joissa hän ui 100 metrin vapaauinnin mutta ei selviytynyt alkueriä pidemmälle. Utrechtin EM- kilpailuissa 1966 Beumer voitti kultaa 4 × 100 metrin sekauintiviestissä, saavutti pronssia 4 × 100 metrin vapaauintiviestissä sekä sijoittui seitsemänneksi 100 metrin vapaauinnissa. == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1947 syntyneet Luokka:Elävät henkilöt
Allosteerinen säätely

Biokemiassa allosteerinen säätely tarkoittaa entsyymin tai proteiinin säätelyä siten, että spesifinen efektorimolekyyli sitoutuu proteiinin allosteeriseen kohtaan eli kohtaan, joka tarkoittaa jotain muuta kohtaa kuin proteiinin aktiivinen kohta. Efektoreja, jotka lisäävät proteiinin aktiivisuutta, kutsutaan allosteerisiksi aktivaattoreiksi. Proteiinin aktiivisuutta alentavia efektoreja kutsutaan allosteerisiksi inhibiittoreiksi. Termi allosteerinen tulee kreikan kielen sanoista allos, "toinen" ja steerinen, "muoto", joka viittaa säätelykohtaan, joka on muu kuin proteiinin aktiivinen kohta. Allosteerinen säätely on hyvä esimerkki takaisinkytkentä -säätelystä. == Allosteerisen säätelyn muodot == Suurin osa allosteerisistä vaikutuksista voidaan selittää MWC mallilla (kehittäjät Monod, Wyman ja Changeux) tai jaksoittaisella mallilla (kehittäjät Koshland, Nemethy ja Filmer). Molemmat mallit sanovat, että entsyymin alayksiköt esiintyvät yhdessä tai kahdessa konformaatiossa, jännittyneessä (T) tai vapautuneessa (R) ja että vapautuneet alayksiköt sitoutuvat substraattiin paremmin kuin jännittyneet. Nämä kaksi mallia eroavat toisistaan eniten sen suhteen, kuinka ne olettavat alayksikköjen interaktoivan ja millaisissa suhteissa alayksiköt esiintyvät entsyymissä. === MWC malli === MWC mallia, jota usein kutsutaan myös symmetriamalliksi, selittää entsyymin alayksiköiden kiinnittyvän siten, että niiden konformaatiomuutokset vaikuttavat kaikkiin muihinkin alayksiköihin. Näin kaikkien alayksiköiden on esiinnyttävä samassa konformaatiossa. === Jaksoittainen malli === Jaksoittainen malli ennustaa alayksiköiden olevan kytköksissä siten, että konformaatiomuutos indusoi saman muutoksen muihin. Näin alayksiköiden ei tarvitse välttämättä olla samassa konformaatiossa. Jaksoittainen malli on tiivistettävissä seuraaviin neljään kohtaan: * alayksiköiden ei tarvitse olla samassa konformaatiossa * substraattimolekyylit sitoutuvat induced-fit mallilla * konformaatiomuutokset eivät vaikuta kaikkiin alayksiköihin * substraatin sitoutuminen lisää substraattiaffiniteettiä viereisiin alayksiköihin == Allosteerinen aktivaatio == Allosteerinen aktivaatio tapahtuu, kun yhden entsyymin tai proteiinin substraatin sitoutuminen yhteen sitoutumiskohtaan lisää substraattien sitoutumista muihin sitoutumiskohtiin. Happimolekyylien sitoutuminen hemoglobiiniin on esimerkki allosteerisestä aktivaatiosta: Yhden happimolekyylin sitoutuminen yhteen alayksikköön lisää hapen sitoutumista muihin alayksikköihin. Hemoglobiinin tapauksessa happi on sekä substraatti että efektori. Allosteerinen eli "muu" kohta on hemoglobiinin kyseessä ollen happea sitovan alayksikön aktiivinen kohta eli hemiryhmä ja sen rautaioni. == Katso myös == * entsyymikinetiikka Luokka:Entsyymikinetiikka
Killswitch Engage (vuoden 2000 albumi)

Killswitch Engage on samannimisen yhdysvaltalaisen metalcore-yhtyeen vuonna 2000 julkaistu debyyttialbumi. Levy julkaistiin itsenäisen Ferret Records -levy-yhtiön kautta. Yhtyeen myöhemmät albumit on julkaistu Roadrunner Recordsin nimen alla. Albumista tehtiin vuonna 2005 uudelleenjulkaistu versio, jolta löytyy neljä yhtyeen vuonna 1999 äänittämää demoraitaa. Kappaleet "Temple from the Within" ja "Vide Infra" ovat myös "Alive or Just Breathing" ja "In the Unblind" äänitettiin uudelleen "Alive or Just Breathing" albumin bonuslevylle. Kappale "Irreversal" äänitettiin uudelleen "The End of Heartache" albumin bonuslevylle. ==Kappaleet== # Temple from the Within – 3:45 # Vide Infra – 3:34 # Irreversal – 4:17 # Rusted Embrace – 4:25 # Prelude – 1:55 # Soilborn – 3:27 # Numb Sickened Eyes – 3:35 # In the Unblind – 2:52 # One Last Sunset – 3:57 ===Vuoden 2005 uudelleenjulkaisun bonuskappaleet=== # Prelude (Demo Version) # Soilborn (Demo Version) # Vide Infra (Demo Version) # Into The Unblind (Demo Version) ==Kokoonpano== *Jesse Leach - laulu *Joel Stroetzel - kitarat *Adam Dutkiewicz - rummut *Mike D'Antonio - basso == Arvostelut == * AllMusic: * Imperiumi: 6½/10 == Lähteet == == Aiheesta muualla == * * Luokka:Vuoden 2000 albumit Luokka:Vuoden 2000 esikoisalbumit Luokka:Killswitch Engagen albumit
Adad

Adad on mesopotamialaisessa mytologiassa sateen jumala. Kun Enlil päätti rangaista ihmiskuntaa kaupunkien aiheuttamasta melusta, hän pyysi Adadia lopettamaan sateet. Lopulta ihmisten rukoukset saivat kuitenkin Adadin heltymään ja hän päästi myrskyn valloilleen.Cotterell 1996, s. 181 Adadia pidettiin ylijumala Anin poikana, ja hänen lisänimensä Taivaan vartija ja Yltäkylläisyyden herra viittaavat siihen, että jumalaa pidettiin hyvänsuopaisena antajana. Jos Adad pidätteli sateita, seurasi kuivuus ja nälänhätä. Jumalan symbolieläin oli härkä ja hänen tunnuksensa salamakimppu. Muinaisessa hymnissä häntä kutsutaan myös nimellä Ramman (ukkostaja) ja Syyriassa hänen nimensä on Hadad.Lurker 1987, s. 2 Adad on akkadinkielinen nimi jumalalle, ja se tunnettiin sumeriksi nimellä Iškur. Sumerit pitivät Iškuria hedelmällisyyden jumalatar Inannan melko vähäpätöisenä veljenä, eikä jumala ollut niin tärkeässä asemassa kuin akkadilainen Adad.Cotterell 1996, s. 208 Sumerien Iškur mainitaan jumalien luettelossa, joka on löytynyt Farasta. Iškurin arvostuksen vähäisyyteen vaikutti kenties se, että eteläisessä Babyloniassa sateet ja myrskyt olivat harvassa ja viljely riippui siellä enemmän kastelujärjestelmistä kuin sateista. Myös jumalilla Enlil ja Ninurta oli myrskyjumalan piirteitä, jotka omalta osaltaan vähensivät Iškurin merkitystä jumalana. Hän esiintyy joskus jommankumman tai jopa molempien apulaisena tai kilpailijana. == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Ukkosen jumalat Luokka:Lähi-idän jumalat
Chola

Chola-dynastia (tamiliksi சோழர் குலம், ) oli tamilidynastia, joka hallitsi etenkin Etelä-Intiaa 1200-luvulle saakka. Valtakunta sai alkunsa Kaveri-joen hedelmällisestä laaksosta. Karikala Chola oli tunnetuin varhaisen Chola- dynastian kuninkaista, kun taas valtakunnan keskiajalta tunnetuimmat hallitsijat olivat Rajaraja Chola I, Rajendra Chola ja Kulothunga Chola I. Chola oli vaikutusvaltaisimmillaan 900-1100-luvuilla. Rajaraja Chola I:n (Rajaraja Suuren) ja hänen poikansa Rajendra Cholan hallinnassa dynastiasta tuli sotilaallinen, taloudellinen ja kulttuurinen suurvalta Aasiassa. Cholan alueet ulottuivat Malediiveilta etelässä Andhra Pradeshin Godavari-joelle saakka pohjoisessa. Rajaraja Chola valloitti Intian niemimaan eteläosan, osan Sri Lankaa ja miehitti Malediivit. Rajendra Chola taas lähetti Pohjois-Intiaan voitokkaan retkikunnan, joka eteni Gangesille saakka ja voitti Palan valtakunnan hallitsijan Mahipalan. Hän hyökkäsi lisäksi menestyksekkäästi Srivijayan kuningaskuntaa vastaan Sumatralla ja Malakan niemimaalla. Cholan valta heikkeni 1100-luvulla Pandyan ja Hoysalan valtakuntien nousun myötä, ja valtakunta hajosi lopullisesti 1200-luvun lopulla. Cholat jättivät jälkeensä pysyvän perinnön. Dynastian into rakentaa temppeleitä ja edistää tamilinkielistä kirjallisuutta johti useiden tamiliarkkitehtuurin ja -kirjallisuuden merkkiteosten syntyyn. Chola-kuninkaat olivat innokkaita rakentajia ja suunnittelivat temppelinsä paitsi palvontamenoja varten myös taloudellisen toiminnan keskuksiksi. He saivat aikaan keskitetyn valtiomuodon ja perustivat alueelleen järjestyneen, byrokraattisen hallinnon. == Lähteet == Luokka:Intian historia Luokka:Sri Lankan historia Luokka:Hallitsijasuvut Luokka:Seulonnan keskeiset artikkelit
Olavi Hildén

Olavi Hildén (1932–1994) oli johtava suomalainen lintutieteen popularisoija ja arvostettu ornitologi. == Elämäkerta == Hildén valmistui ylioppilaaksi Töölön yhteiskoulusta vuonna 1950 ja aloitti biologian opinnot samana vuonna. Väitöskirja Ecology of duck populations in the island group of Valassaaret, Gulf of Bothnia. – Ann. Zool. Fennici 1:153–279, valmistui vuonna 1964. Samoihin aikoihin painosta tuli Retkeilijän lintuopas, joka aikanaan innosti monen koululaisen lintuharrastuksen pariin. Jo aikaisemmin hän oli julkaissut yhdessä ystävänsä Pentti Linkolan kanssa Suuren lintukirjan. Muita 1960-luvun merkkiteoksia olivat Pohjolan linnut värikuvin sekä MMM-Lintuharrastuskirja. 1970-luvulla ilmestyivät niin Muuttolinnut kuin Lintukäsikirja. Hän myös osallistui useiden muiden lintukirjojen toimittamiseen. Viimeisinä aikoinaan hän julkaisi yhdessä Martti Harion kanssa Muuttuva saaristolinnusto kirjan, jossa suoritetaan yhteenveto suomalaisista saaristolintututkimuksista. Kaikkiaan Hildén laati noin 200 lintutieteellistä kirjoitusta. Valtaosa niistä ilmestyi suomalaisissa lintutieteellisissä lehdissä Ornis Fennica ja Lintumies, joiden päätoimittajina Hildén myös toimi. Lintumies-lehden hän itse asiassa perusti vuonna 1965, ja toimi päätoimittajana vuosina 1965–1969 ja 1973–1976. Suomen lintutieteellisen yhdistyksen sihteerinä Hildén toimi vuosina 1952–1967, ja sen nuorisojaoston (Lintutieteellisten yhdistysten liiton eli BirdLife Suomen edeltäjän) puheenjohtajana vuosina 1957–1967. Päätyökseen Hildén työskenteli Helsingin yliopistossa dosenttina ja assistenttina. == Aiheesta muualla == * Koskimies, Pertti 1994: Mies ei seiso enää rannalla. - Linnut 5.1994 s. 3. * Linkola, Pentti 1992: Olavi Hildén 60 vuotta. - Linnut 5.1992 s. 200-203. * Mikkola, Kauri 1994: Suomen lintutiede menettänyt Olavi Hildénin (1932-1994). - Linnut 5.1994 s. 4. Luokka:Suomalaiset ornitologit Luokka:Vuonna 1932 syntyneet Luokka:Vuonna 1994 kuolleet Luokka:Suomalaiset tietokirjailijat Luokka:Tiedonjulkistamisen valtionpalkinnon saajat
Jukka H. Meurman

Jukka Heikki Meurman (s. 14. syyskuuta 1947) on entinen Helsingin yliopiston kovakudos- ja infektiosairauksien professori ja lääketieteellisen tiedekunnan varadekaani. Hän on toiminut myös HYKS:n suu- ja leukasairauksien klinikan ylilääkärinä. Koulutukseltaan Meurman on hammaslääketieteen sekä lääketieteen ja kirurgian tohtori. Meurman on toiminut aikaisemmin Kuopion yliopiston määräaikaisena hammaslääketieteen professorina 1996–1997 ja hammaslääketieteellisen tiedekunnan dekaanina 1994–1997. Meurman on tutkinut ehkäisevää hammaslääketiedettä ja tutkimustyönsä ansiosta vastaanottanut niin kansallista kuin kansainvälistäkin tunnustusta. Meurman on kutsuttu Saksan tiedeakatemian jäseneksi ja hän on Louis Pasteur -yliopiston ja Tukholman Karoliinisen instituutin kunniatohtori. Meurmanien sivistyssukuun kuuluva Jukka Meurman on asemakaava-arkkitehti Otto-Iivari Meurmanin pojanpoika ja siten suomalaisuusmies ja poliitikko Agathon Meurmanin pojanpojan pojanpoika. Jukka Meurman on naimisissa ja hänellä on avioliitosta kaksi lasta. Lapsista Kristian A. J. Meurman (s. 1979) menestyi vuoden 2007 Idolsissa. == Lähteet == == Aiheesta muualla == * Jukka H. Meurmanin CV European Association of Oral Medicinessa * Helsingin Yliopiston lääketieteellisen tiedekunnan tiedote Luokka:Helsingin yliopiston professorit Luokka:Kuopion yliopiston professorit Luokka:Suomalaiset hammaslääkärit Luokka:Vuonna 1947 syntyneet Luokka:Elävät henkilöt Luokka:Suomalaiset professorit
LDL-reseptori

LDL-reseptori on solun pinnalla esiintyvä mosaiikkiproteiini, joka edesauttaa runsaasti kolesterolia sisältävän LDL-hiukkasen eli alhaisen tiheyden lipoproteiinin (engl. Low Density Lipoprotein) endosytoosia eli kulkeutumista soluun. LDL-reseptori tunnistaa LDL-hiukkasen uloimmassa fosfolipidikalvossa sijaitsevan apoproteiini B100:n. Michael S. Brown ja Joseph L. Goldstein saivat vuonna 1985 Nobelin lääketieteen palkinnon LDL-reseptorin löytämisestä. ==Reseptorin toiminta== LDL-reseptorikompleksit esiintyvät klatriinin (engl. clathrin) peittämissä kuopissa solupinnalla, jotka LDL-kolesteroliin adaptiinin avulla kiinnittyessään irtoavat muodostaen klatriinin peittämän kalvorakkulan. Tämä mahdollistaa LDL-kolesterolin kiinnittymisen ja soluun kulkeutumisen. Tämä prosessi tunnetaan nimellä endosytoosi ja se tapahtuu kaikissa tumallisissa soluissa (ei punasoluissa). Maksa on suurin LDL- kolesterolin suodattaja, jossa noin 70 prosenttia LDL-kolesterolista endosytoituu verenkierrosta. LDL-kolesterolin kohonneen pitoisuuden on osoitettu olevan yksi päätekijöistä ateroskleroosin muodostumisessaRasva ja tulehdus: ateroskleroositutkijat selvittävät rasva-aineenvaihdunnan säätelyä Artikkeli aiheesta . Kun klatriinin peittämä kalvorakkula on solun sisällä, se karistaa klatriinikuorensa ja fuusioituu happaman endosomin kanssa. pH:n muutos aiheuttaa konformaatiomuutoksen LDL-reseptorissa, joka tällöin vapauttaa siihen sitoutuneen LDL-hiukkasen. Tällöin reseptori tuhoutuu tai se kierrätetään endosyyttistä reittiä pitkin takaisin solun pinnalle, missä pH on neutraali. Tämä luonnollista tilaa vastaava pH:n arvo saa reseptorin palaamaan luonnolliseen konformaatioonsa ja jälleen valmiiksi vastaanottamaan toisen LDL-hiukkasen. Reseptorin synteesiä kontrolloidaan vapaan solunsisäisen kolesterolin tason mukaan: mikäli kolesterolia on jo liikaa, reseptorin tuottoa inhiboidaan. LDL-reseptorit tuotetaan endoplastisessa retikkelissä ja ennen solun pinnalle kulkeutumistaan niitä muokataan Golgin laitteessa. Berberiini on kasviperäinen alkaloidi, jonka on osoitettu aktivoivan LDL- reseptoria ja alentavan siten kohonneita veren rasvapitoisuuksia (kokonais- ja LDL-kolesterolit ja apo B). ==Reseptorin rakenne== LDL reseptori on kimeerinen proteiini. Siinä on lukuisia alayksiköitä, jotka ovat toiminnallisesti itsenäisiä. == Lähteet == Luokka:Lipoproteiinit Luokka:Reseptorit
LDL-kolesteroli

LDL-kolesteroli on LDL- () eli harvojen lipoproteiinihiukkasten verenkierrossa kuljettamaa kolesterolia. LDL-kolesterolia tarvitaan solukalvojen rakennusaineeksi ja steroidihormonien synteesiin. LDL-hiukkaset ovat plasman runsain lipoproteiini, joita maksa valmistaa hyvin harvoista VLDL-hiukkasista (Very Low Density Lipoprotein). LDL-hiukkasten koko vaihtelee halkaisijaltaan 18–25 nm, ja ne kuljettavat LDL-kolesterolin lisäksi myös rasvahappomolekyylejä triglyserideinä. Kukin harva lioproteiinihiukkanen sisältää yhden apolipoproteiini B-100:n (Apo B-100, 4536 aminohappotähdettä), joka pitää rasvahapot liukoisena vesipitoisessa ympäristössä. Harva lioproteiinihiukkanen sisältää myös antioksidatiivisia vitamiineja (E-vitamiineja tai karotenoideja). Plasman suuren kokonaiskolesterolipitoisuuden ja erityisesti suuren LDL- kolesterolipitoisuuden haitallisista vaikutuksista valtimotautien syntyyn on vuosikymmenien tutkimustyön tuloksena saatu monipuoliset todisteet. Mendelistiseen satunnaistamiseen ja koko genomin kartoitukseen perustuvat geneettiset tutkimukset ovat entisestään vahvistaneet käsitystä LDL- kolesterolin ratkaisevasta kausaalisesta osuudesta ateroskleroosin synnyssä. == Katso myös == * LDL-reseptori * HDL == Lähteet == Luokka:Lipoproteiinit
Baarimestari

Baarimestari on baarityöhön erikoistunut ravintolatyöntekijä, puhekielessä käytetty ilmaus baarimikko taas viittaa keneen tahansa baarissa työkentelevään baaritarjoilijaan. Baarimestarin työhön kuuluu muun muassa erilaisten juomasekoitusten valmistaminen ja tarjoilu baarissa. Baarimestarin työpaikka voi olla esimerkiksi ravintola, disco, yökerho, laivan ravintola tai muu vastaava. Työskentely tapahtuu yleensä baaritiskillä ja on pitkälti seisomatyötä, joten siinä tarvitaan hyvää fyysistä kuntoa (selkä, jalat). Baarimestarin on ravintolahenkilökunnan tavoin tunnettava Sosiaali- ja terveydenhuollon tuotevalvontakeskuksen antamat anniskeluohjeet ja määräykset sekä noudatettava niitä. Työ on yleensä vuorotyötä, ja työrytmi vaihtelee paljon. == Koulutus == Suomessa baarimestariksi luetaan baarimestarin erikoisammattitutkinnon suorittaneet henkilöt. Baarimestari voi käydä ensin matkailu- ja ravitsemisalan ammattikorkeakoulututkinnon tai hotelli- ja ravintola-alan perustutkinnon, jonka jatkoksi suoritetaan baarimestarin jatkolinja. Jatkolinjalla voi valmentautua suorittamaan baarimestarin erikoisammattitutkinnon. Anniskelupaikassa alkoholijuomia tarjoilemassa voi toimia henkilö, joka on täyttänyt 18 vuotta. == Katso myös == * Barista == Kirjallisuutta == * * * * == Aiheesta muualla == * Suomen baarimestarien ja kannattajien kerho ry . * Majoitus- ja ravitsemisala, erikoisammattitutkinnot. Koulutusnetti. Luokka:Majoitus- ja ravitsemisalan ammatit
Clark Gillies

Clark ”Jethro” Gillies (7. huhtikuuta 1954 Moose Jaw, Saskatchewan, Kanada – 21. tammikuuta 2022) oli kanadalainen jääkiekkoilija. Hän tuli tunnetuksi fyysisestä pelistään NHL-liigan New York Islandersissa, jonka riveissä voitti neljä Stanley Cup -mestaruutta. 958 NHL-ottelussaan laitahyökkääjä Gillies teki 319 maalia, antoi 378 maalisyöttöä ja istui 1 023 jäähyminuuttia. Gilliesin huippuaikojen kentällisen keskushyökkääjä oli Bryan Trottier ja ketjun toisessa laidassa pelasi Mike Bossy. He pelasivat myös Challenge Cupissa NHL:n joukkueessa Neuvostoliittoa vastaan 1979. == Saavutuksia == * New York Islandersin kapteeni 1977–1979 * 1996 Gilliesin pelinumero Islandersissa, 9, jäädytettiin * 2002 Gillies valittiin Hockey Hall of Fameen == Lähteet == == Aiheesta muualla == * *Clark Gillies Legends of Hockey -sivustolla Luokka:Kanadalaiset jääkiekkoilijat Luokka:Hockey Hall of Fame Luokka:New York Islandersin varaamat pelaajat Luokka:Vuonna 1954 syntyneet Luokka:Vuonna 2022 kuolleet
Turgut Özal

Turgut Özal (13. lokakuuta 1927 – 17. huhtikuuta 1993) oli turkkilainen poliitikko sekä taloustieteilijä. Hän toimi pääministerinä vuodesta 1983 vuoteen 1989, jolloin hänestä tuli presidentti. Presidenttinä hän oli kuolemaansa asti. Özal oli myös perustamansa ja parlamenttivaalit 1983 ja 1987 voittaneen Isänmaa-puolueen (Anavatan Partisi; ANAP) puheenjohtaja vuoteen 1989. == Lähteet == Luokka:Turkin pääministerit Luokka:Turkin presidentit Luokka:Vuonna 1927 syntyneet Luokka:Vuonna 1993 kuolleet
Tsukuba Circuit

Tsukuba Circuit on japanilainen moottorirata, joka sijaitsee Tsukubassa, noin 55 kilometriä Tokiosta pohjoiseen. Sen pituus on 2,070 kilometriä, pisin suora on 437 metriä ja varikkopilttuita siellä on 32 kappaletta. Katsomopaikkoja on yhteensä 8 500 ihmiselle. Rata esiintyy muutamissa ajopeleissä, kuten esimerkiksi Gran Turismo 4:ssä. == Lähteet == Luokka:Japanin moottoriradat
Inditex

Inditex (Industrias de Diseño Textil S. A.) on espanjalainen, maailman suurimpiin kuuluva vaatetusalan yritys, joka perustettiin 1963. Inditex- konserni koostuu yli sadasta vaatteiden suunnitteluun, tuotantoon ja jakeluun keskittyvästä yrityksestä. Yhtiön liikevaihto vuonna 2019 oli 28,3 miljardia dollaria, ja sen palveluksessa oli noin 177 000 työntekijää. Yhtiön pääkonttori sijaitsee Arteixon-kunnassa Galiciassa. Yhtiön perustaja ja nykyinen hallituksen puheenjohtaja Amancio Ortega on yksi Euroopan rikkaimmista henkilöistä. Inditex myy tuotteitaan yli 7 330 liikkeessä maailmanlaajuisesti (tilanne 9.11.2020). Yhtiön tuotemerkkejä ja kauppaketjuja ovat Zara, Pull and Bear, Massimo Dutti, Bershka, Stradivarius, Oysho, Zara Home ja Uterqüe. Suurin osa liikkeistä on Inditex-konsernin omistuksessa, mutta joissakin maissa liikkeet toimivat myös franchising-periaatteella. Yhtiö suunnittelee ja valmistaa itse lähes kaikki tuotteensa. Uudet mallit toimitetaan Zara-liikkeisiin kahdesti viikossa lentorahtina. == Historia == Inditex aloitti toimintansa vuonna 1963 pienenä perheyrityksenä. Vuonna 1975 ensimmäinen Zara-myymälä avattiin A Coruñaan Espanjaan. Hiljalleen yritys jatkoi kasvuaan, ja vuonna 1988 se avasi myymälöitä myös Espanjan ulkopuolelle, ensimmäisenä Portugaliin. 1990-luvulla Inditex alkoi perustaa uusia ketjuja, jolloin syntyivät Bershka, Pull and Bear, Massimo Dutti sekä Stradivarius. Maaliskuussa 2001 Inditex Group listautui Madridin pörssiin. Vuonna 2004 yhtiö avasi 2000. myymälän Hongkongiin. Vuonna 2008 Inditex perusti jälleen uuden ketjun Uterqüen, joka keskittyi pelkästään asusteisiin. == Tuotemerkit == Ketju Liikkeiden määrä Perustettu Markkinointi Zara 2,249 1975 Vaatteita kaikkiin tarkoituksiin. Muotia naisille, miehille ja lapsille. Pull and Bear 946 1991 Vaatteita nuorille. Massimo Dutti 728 1991 (hankittu) Tuotteita naisille, miehille ja lapsille. Kalliimman hintaluokan vaatteita. Bershka 1,086 1998 Vaatteita ja asusteita nuorille naisille ja miehille. Stradivarius 994 1999 (hankittu) Muotia naisille. Oysho 665 2001 Alus- sekä oloasuja naisille. Zara Home 580 2003 Kodin tuotteita. Uterqüe 89 2008 Asusteita ja kenkiä naisille. Tiedosto:HK CWB 銅鑼灣 Causeway Bay 皇室堡 Windsor House Plaza mall July 2020 SS2 12.jpg|Bershkan liike Hongkongissa. == Lähteet == == Aiheesta muualla == * Viralliset verkkosivut Luokka:Espanjalaiset pörssiyhtiöt Luokka:Tekstiilivalmistajat Luokka:IBEX 35 -indeksi Luokka:Euro Stoxx 50 -indeksi
Meurman

Meurman [mö:rman] on sukunimi. Se voi tarkoittaa muun muassa seuraavia: ==Sukuja== *Meurman, eräs tunnettu suomalainen sivistyssuku *von Meurman, ruotsalainen aatelissuku ==Henkilöitä== *Agathon Meurman (1826–1909), suomalainen poliitikko ja tietokirjailija *Antti Meurman (s. 1955), suomalainen viulisti *Arne Meurman (s. 1956), ruotsalainen matemaatikko *Auli Mikkola-Meurman (1906–1993), suomalainen pianisti ja oopperalaulaja *Jaakko Meurman (1905–1981), suomalainen yritysjohtaja ja maanviljelijä, maanviljelysneuvos *Jalmari Meurman (1870–1946), suomalainen poliitikko *Jukka H. Meurman (s. 1947), suomalainen lääketieteen professori *Kristian A. J. Meurman (s. 1979), suomalainen laulaja *Lauri Meurman (s. 1924), patologian professori *Olavi Meurman (1893–1969), suomalainen kasvinjalostuksen kehittäjä, professori *Otto Meurman (1817–1850), suomalainen virkamies ja venäläisen kirjallisuuden ruotsintaja *Otto H. Meurman (1921–2011), suomalainen korva-, nenä- ja kurkkutautien professori *Otto-Iivari Meurman (1890–1994), suomalainen asemakaava-arkkitehti *Yrjö Meurman (1888–1960), suomalainen korva-, nenä- ja kurkkutautien professori. ===Katso myös=== *Liuksiala, ent. Meurman Luokka:Luettelot henkilöistä sukunimen mukaan
Nukleoni

Nukleoni on yhteisnimitys atomiytimen rakenneosille, protoneille ja neutroneille. Atomiytimen merkinnässä AX, A on massaluku ja kertoo atomiytimen nukleonien määrän. Nukleoni esiintyy kvanttimekaniikan eräissä esityksissä yhtenä hiukkasena, jolla on kvanttiluku isospin. Tämä pyörimismäärää muistuttava suure voi saada arvon 0 tai 1 riippuen siitä, onko nukleoni protoni vai neutroni. Vahvan ydinvoiman kannalta kaikki nukleonit käyttäytyvät samalla tavalla riippumatta isospinin arvosta. Ytimien, joilla on sama nukleoniluku, massaerot aiheutuvatkin kokonaan sähköisestä vuorovaikutuksesta. == Katso myös== *Atomiydin *Ydinfysiikka *Baryoni Luokka:Baryonit
Anna-Lisa Fahler

Anna-Lisa Smeds, o.s. Fahler, ent. Hellberg, (1915 – 1. tammikuuta 2005) oli vuoden 1934 Miss Suomi.Anna-Lisa Fahler, Elonet.fi Fahler solmi avioliiton insinööri Elias Hellbergin kanssa, ja he saivat kolme lasta. Fahler jäi leskeksi Elias Hellbergin kuoltua nuorena, ja hän avioitui myöhemmin Holger Smedsin kanssa. Fahler on kertonut jättäneensä julkisuuden rakkauden takia. Niinpä edellisenä vuonna Miss Suomeksi valittu Ester Toivonen sai Fahlerille luvatun elokuvaroolin, josta alkoi hänen uransa varsinainen nousu. Fahler pysytteli täysin poissa julkisuudesta, kunnes Juha-Pekka Ristmeri tuotti ja toimitti MTV3-kanavalle kuusiosaisen dokumenttisarjan Ken on heistä kaikkein kaunein suomalaisesta missi-instituutiosta. Esiintyminen tässä ohjelmassa jäi Fahlerin viimeiseksi julkiseksi esiintymiseksi. Hän oli kuolinvuonnaan vanhin elossa oleva Miss Suomi. == Lähteet == Luokka:Miss Suomi -kilpailun voittajat Luokka:Vuonna 1915 syntyneet Luokka:Vuonna 2005 kuolleet
IBEX 35

IBEX-35 on Madridin pörssissä laskettava osakeindeksi, joka koostuu 35 markkina-arvoltaan suurimmasta yhtiöstä. == Luettelo indeksin yhtiöistä == Indeksin yhtiöt 4. tammikuuta 2024: * Acciona * Acciona Energia * Acerinox * ACS * AENA * Amadeus IT Group * ArcelorMittal * Banco Sabadell * Banco Santander * Bankinter * BBVA * Caixabank * Cellnex Telecom * Enagás * Endesa * Ferrovial * Fluidra * Grifols * IAG * Iberdrola * Inditex * Indra Sistemas * Inmobiliaria Colonial * Laboratorios Farmacéuticos ROVI * Logista * Mapfre * Meliá Hotels * Merlin Properties * Naturgy * Red Elécrtica * Repsol * Sacyr * Solaria * Telefónica * Unicaja == Lähteet == == Aiheesta muualla == * IBEX Luokka:Espanjan talous * Luokka:Luettelot taloudesta
Mariaheidi Rautavaara

Mariaheidi Rautavaara (oik. _Heidi_ Marjatta o.s. Suovanen; 9. toukokuuta 1927 Turku – 14. syyskuuta 2004 EspooOte väestötietojärjestelmästä henkilömatrikkelia varten: Rautavaara, Heidi Marjatta. Helsingin maistraatti 15.2.2013.) oli suomalainen laulaja (mezzosopraano).Otavan Iso Musiikkitietosanakirja 5, s. 14. Helsinki 1979. ISBN 951-1-05295-0 Aktiivisen laulajanuransa jälkeen hän toimi muun muassa laulun- ja pianonsoitonopettajana. Rautavaaran puoliso vuosina 1959–1982 oli säveltäjä Einojuhani Rautavaara. ==Lähteet== ==Aiheesta muualla== *Pro gradu -tutkielma Einojuhani Rautavaaran omaelämäkerrasta Luokka:Suomalaiset mezzosopraanot Luokka:Vuonna 1927 syntyneet Luokka:Vuonna 2004 kuolleet
Big air

Big air on BMX-pyöräilyn, lumilautailun, rullalautailun, motocrossin ja laskettelun eräs alalaji. Siinä kilpailija hyppää lajia varta vasten tehdystä hyppyristä ja suorittaa temppuja, kussakin laskussa on vain yksi hyppy. Hyppyreitä on eri kokoisia. Jos on kyse kilpailusta tuomarit arvostelevat suorituksen, big airissa arvostellaan hypyn suorituspuhtautta, korkeutta, vaikeutta ja showmaisuutta. Suoritusvarmuus sekä monipuolisuus ovat avainasemassa tässä lajissa. Big air -kilpailut ovat erittäin suosittuja näyttävyytensä takia. Laji on mukana lumilautailun maailmancupissa, TTR- kiertuella ja X games-kisoissa. == Välineet == * Laskettelussa sukset ovat niin sanottuja twintipejä eli suksi on kannastakin taivutettu ylöspäin. Tämä mahdollistaa takaperin laskun ja hyppäämisen. * Lumilautailussa laudan tulee olla hieman pidempi ja myös kestävämpi ja joustavampi kuin esimerkiksi muunlaisessa parkkilaskussa (halfpipe ja reilit). == Big air -kilpailuja == * Ruka Big Air * Toyota Big Air * X-Games == Katso myös == * lumilautailu * laskettelu * lumilauta * sukset Luokka:Extremeurheilu Luokka:Lumilautailu Luokka:Freestylehiihto
Suomenruotsalaisten lippu

Ruotsalaisen kansanpuolueen julkaisema postimerkki vuodelta 1922|190px|thumb Suomenruotsalaisten lippu on suomenruotsalaisten epävirallinen lippu, jossa on punainen pohja ja keltainen risti. Lippua käytetään joskus Pohjanmaan, Uudenmaan ja Varsinais-Suomen suomenruotsalaisten keskuudessa. Ahvenanmaan suomenruotsalaiset käyttävät Ahvenanmaan omaa lippua. Läheskään kaikki suomenruotsalaisetkaan eivät ole tietoisia suomenruotsalaisten lipun olemassaolosta. 2000-luvulla muun muassa vaasalainen Kuriren-lehden toimittaja Rune Weegar on tehnyt työtä, jotta tietoisuus lipusta kasvaisi. ==Veksillologia== Suomenruotsalaisten lipussa on Suomen vaakunan punakeltaiset värit (samaa väritystä käytetään myös Ahvenanmaan lipun ristissä). Se on punainen keltaristilippu, jollaisen Suomen itsenäisyyden alussa monet varsinkin ruotsinkieliset olisivat halunneet Suomen lipuksi. Lipun muodolla ja väreillä on haluttu symboloida pohjoismaiden yhtenäisyyttä ja erityisesti suomenruotsalaisten sidettä Ruotsiin. Skånen lippu on hyvin samankaltainen. Vastaavanlainen lippu oli myös kansallissosialismiin suuntautuneen, saksalaismiehityksen alaisen Norjan pääpuolueena toimineen Nasjonal Samlingin lippu. ==Lipun historia== Punainen keltaristilippu on saattanut olla käytössä jo 1500-luvulla yhdessä Suomen leijonavaakunan kanssa. Nykyisessä muodossaan lippu perustuu Suomen senaatin lippuvaliokunnan kauppalippuehdotukseen 1917. Ehdotuksessa oli yhdeksän valkoista ruusua vasemmassa yläkulmassa. Siniristilipun valinnan jälkeen punakeltalipun suosio hiipui hiljalleen suomenruotsalaisten keskuudessa 1970-luvulle asti, jolloin sen käyttö oli lähes kokonaan lakannut. 2000-luvulla lipun suosiota on yritetty palauttaa. ==Suomenruotsalaiset isännänviirit== Suomenruotsalaisten perheiden lipputangoissa, etenkin maaseudulla ja mökeillä, saatetaan käyttää myös punakeltaista isännänviiriä Pohjanmaalla ja valkosinikeltaista isännänviiriä Uudellamaalla tämän lipun sijaan. Liputuspäivinä käytetään yleensä Suomen lippua. Ruotsinkielisen Pohjanmaan viiri Ruotsinkielisen Uudenmaan viiri Ruotsinkielisen Varsinais-Suomen viiri (vakiintunut koko Varsinais-Suomen viiriksi) Ahvenanmaan viiri ==Katso myös== * Ruotsinsuomalaisten lippu * Luettelo Suomen liputuspäivistä ==Lähteet== Luokka:Suomenruotsalainen kulttuuri Luokka:Suomen liput
Herbert Kroemer

Herbert Kroemer (Herbert Krömer) (25. elokuuta 1928 – 8. maaliskuuta 2024https://engineering.ucsb.edu/news/nobel-laureate-herb- kroemer-1928-2024https://chancellor.ucsb.edu/memos/2024-03-12-sad-news- professor-emeritus-herbert-kroemer) oli saksalaissyntyinen yhdysvaltalainen fyysikko, joka tutki ja kehitti puolijohdekomponentteja kuten transistoreja. Hän sai yhdessä Žores Alfjorovin kanssa puolet Nobelin fysiikanpalkinnosta vuonna 2000 puolijohteiden heterostruktuurien kehittämisestä nopeisiin ja optoelektroniikan komponentteihin. Toinen puoli palkinnosta meni Jack Kilbylle.The Nobel Prize in Physics 2000 Nobelprize.org Näiden kolmen työ loi perustaa modernille mikropiirien, tietokoneiden ja informaatioteknologian aikakaudelle. Herbert Krömer varttui saksalaisessa Weimarin kaupungissa. Hänen vanhempansa olivat kunnianhimoisia ja määrätietoisia ja halusivat tarjota lapsilleen mahdollisimman hyvän koulutuksen. Lahjakkaalla Herbert-pojalla oli koulussa tylsää ja hän keksi kaikenlaisia koiruuksia, josta seurasi lukuisia päiväkirjamuistutuksia. Krömer väitteli vuonna 1952 (vain 24-vuotiaana) Göttingenin yliopistossa. Hän työskenteli ensin puolijohdeasiantuntijana Saksan teleliikennelaitoksella ja siirtyi sieltä Yhdysvaltoihin RCA:n laboratorioihin. Siellä hän kirjoitti ensimmäiset julkaisunsa heterostruktuurisista bipolaarisista transistoreista. Hän jatkoi työskentelyään Varian Associatesilla Kaliforniassa. Vuonna 1966 hänestä tuli sähkötekniikan professori Coloradon yliopistossa, ja vuodesta 1976 hänen työnantajansa oli Kalifornian yliopisto, Santa Barbara. Krömerin vuonna 1957 julkaisemat tulokset heterostruktuurisista transistoreista eli sellaisista, joissa yhdistetään kahta puolijohdetta olivat ylivertaisia aikaisempiin rakenteisiin verrattuna varsinkin silloin kun tarvittiin korkeita taajuuksia. Žores Alfjorovin ryhmä sovelsi Krömerin tuloksia käytännössä vuonna 1966. Myöhemmin osoitettiin että uudentyyppiset transistorit saattoivat toimia satakertaisilla taajuuksilla aikaisempiin verrattuina, ja ne toimivat paremmin myös vahvistimina. Alfjorov rakensi myös heterostruktuureja hyödyntävän laserin. Valokuitu pohjautuu näihin keksintöihin, joita sovelletaan monissa elektronisissa laitteissa. == Lähteet == Luokka:Saksalaiset fyysikot Luokka:Yhdysvaltalaiset fyysikot Luokka:Yhdysvaltalaiset professorit Luokka:Nobelin fysiikanpalkinnon saajat Luokka:Vuonna 1928 syntyneet Luokka:Vuonna 2024 kuolleet
Antti Meurman

Antti Agathon Meurman (s. 31. tammikuuta 1955 Valkeakoski) on suomalainen viulutaiteilija ja Suomen kulttuurirahaston Pohjois-Savon rahaston asiamies. Meurman valmistui Sibelius-Akatemiasta 1984. Hän on toiminut Kuopion konservatoriossa viulunsoiton lehtorina vuodesta 1986-2020. Meurman toimi Suomen kulttuurirahaston Pohjois-Savon rahaston asiamiehenä 2007-2020 ==Levytyksiä== * Berceuse. Viulu- ja urkumusiikkia. Antti Meurman ja Eero Väätäinen. Fuga 2005. * Pihtipudas-kvintetti 1996, Eda Edition Abseits, ASIN: B000004AEB * Sibelius. Sinding Edition Abseits EDA 007–2 ==Lähteet== ==Aiheesta muualla== *Pihtipudas-kvintetti Luokka:Suomalaiset viulistit Luokka:Vuonna 1955 syntyneet Luokka:Elävät henkilöt
Žores Alfjorov

Žores Ivanovitš Alfjorov (, 15. maaliskuuta 1930 – 1. maaliskuuta 2019Умер Жорес Алферов ) oli venäläinen fyysikko, joka sai vuonna 2000 Nobelin fysiikanpalkinnon yhdessä Herbert Kroemerin ja Jack Kilbyn kanssa työstään puolijohdekomponenttien, erityisesti nopeiden transistorien, laserdiodien ja integroitujen mikropiirien kehittelystä. Näihin komponentteihin voidaan sanoa perustuvan nykyisen informaatioteknologian. Alfjorov on Oulun yliopiston kunniatohtori. Hän on vieraillut Oulun yliopistossa useita kertoja 1980-luvulta alkaen.ee.oulu.fi ==Poliittinen toiminta== Alfjorov valittiin 1995 Venäjän duumaan Jeltsiniä tukeneen Kotimme on Venäjä -puolueen ehdokkaana. Vuodesta 1999 lähtien hän on ollut duumassa kommunistien ehdokkaana. Hänet valittiin uudelleen 2003 ja 2007. Vuonna 2007 hän oli kommunistien listan kakkosehdokkaana vain puoluejohtaja Gennadi Zjuganovin jälkeen ja ennen Nikolai Haritonovia. Valtioduuman vanhimpana jäsenenä hän oli väliaikainen puhemies viidennen duuman kokoontuessa. Alfjorov oli mukana kesällä 2007 mukana kymmenen Venäjän tiedeakatemian jäsenen allekirjoittamassa avoimessa kirjeessä presidentti Vladimir Putinille, jossa he arvostelivat häntä kirkon "soluttautumisesta" valtion elimiin, koulutukseen ja tieteeseen., alun perin Kentavr, No. 3, pp. 1-2 == Lähteet == Luokka:Nobelin fysiikanpalkinnon saajat Luokka:Venäläiset fyysikot Luokka:Vuonna 1930 syntyneet Luokka:Vuonna 2019 kuolleet
Lumipallo (albumi)

Lumipallo on J. Karjalainen ja Mustat Lasit -yhtyeen studioalbumi, joka on julkaistu vuonna 1988. == Kappaleet == Kaikki kappaleet säveltänyt ja sanoittanut J. Karjalainen sekä sovittanut Jukka Tuovinen, ellei toisin mainita. ;A-puoli # # # # # # ;B-puoli # * # # # # # == Muusikot == * Janne Haavisto – rummut * J. Karjalainen – kitara, moog, 2-rivinen haitari, 5-kielinen kannel ja laulu * Mikko Kivikari – piano, urut ja laulu * Mikko Lankinen – kitara * Pekka Lehti – basso ja laulu * Jukka Tuovinen – saksofoni * Antero Priha – trumpetti Vierailijat * Mongo Aaltonen – lyömäsoittimet (B6) * Seppo Kantonen – piano ja sähköpiano (A6) * Olli Haavisto – dobro (B1) * Kati Bergman – laulu (B3, B4) == Lähteet == * C-kasetin (POKS 92) kansi Luokka:Vuoden 1988 albumit Luokka:J. Karjalaisen albumit